Honde vrek ná bye hulle takel‘n Rusa-beampte verwyder vinnig een van die honde van die toneel om hom teen die bye te beskerm (Foto verskaf) Twee honde is dood ná ŉ swerm bye hulle Sondagmiddag in Redcliffe, KwaZulu-Natal aangeval het. Reaction Unit South Africa (Rusa) is omstreeks 16:00 deur ŉ buurman na die toneel ontbied. ŉ Swerm bye het albei honde onder ŉ afdak getakel. “ŉ Rusa-beampte het albei troeteldiere van die erf verwyder. Hulle het egter honderde bysteke opgedoen en het kort daarna beswyk.” Die 49-jarige huiseienaar en sy 20-jarige dogter is ook deur die bye gesteek toe hulle hul troeteldiere wou red. Hulle het nie mediese behandeling nodig gehad nie. Die Rusa-beampte het ook verskeie bysteke opgedoen.